[](http://www.google.hr/url?sa=i&rct=j&q=&esrc=s&frm=1&source=images&cd=&ved=0CAcQjRw&url=http://www.obbj.hr/author/vinko/page/4/&ei=ecafVYW8Lsyy7QbVrIOgBg&bvm=bv.96952980,d.ZGU&psig=AFQjCNFsi6knnKKzRio6C_IDvgoDNKNGbw&ust=1436620709941808)

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

Općinsko vijeće

KLASA: 604-01/24-01/001

URBROJ: 2186-10-01/1-24-04

Vidovec, 14. veljače 2024.

Temeljem članka 31. Statuta Općine Vidovec (“Službeni vjesnik Varaždinske županije” broj 20/21) i članka 3. stavka 2. Odluke o stipendijama Općine Vidovec („Službeni vjesnik Varaždinske županije“, broj 107/22 i 95/23), Općinsko vijeće Općine Vidovec na 24. sjednici održanoj dana 14. veljače 2024. godine, donosi

**ODLUKU**

**o broju stipendija u školskoj/ akademskoj godini 2023./2024.**

**Članak 1**.

Ovom Odlukom utvrđuje se broj stipendija koje će se dodijeliti učenicima srednjih škola i studentima u školskoj/akademskoj godini 2023./2024., temeljem provedenog natječaja za dodjelu stipendija te sukladno kriterijima iz Odluke o stipendijama Općine Vidovec („Službeni vjesnik Varaždinske županije“ broj 107/22 i 95/23) i konačnoj Listi kandidata za dodjelu stipendija koju je sastavilo i predložilo Povjerenstvo za dodjelu stipendija.

**Članak 2.**

Izrazi koji se koriste u ovoj Odluci, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

**Članak 3.**

U školskoj/akademskoj godini 2023./2024. dodijeliti će se ukupno 89 stipendije prema kategorijama kako slijedi:

- 18 stipendija za nadarene studente

- 45 stipendija za nadarene učenike

- 1 stipendija za učenike po socijalnom kriteriju

- 6 stipendije studentima koji se školuju za deficitarna zanimanja

- 19 stipendija učenicima koji se školuju za deficitarna zanimanja.

**Članak 4.**

Stipendije iz članka 3. ove Odluke dodjeljuju se u iznosima utvrđenim člankom 4. Odluke o stipendijama Općine Vidovec („Službeni vjesnik Varaždinske županije“ broj 107/22 i 95/23), i to:

|  |  |
| --- | --- |
| Učenicima srednjih škola koji su polaznici obrazovnih ustanova na području Varaždinske i Međimurske županije | 40,00 eura |
| Učenicima srednjih škola koji su polaznici obrazovnih ustanova izvan Varaždinske i Međimurske županije | 40,00 eura |
| Učenicima srednjih škola koji su polaznici obrazovnih ustanova sa sjedištem u inozemstvu | 40,00 eura |
| Studentima polaznicima visokih učilišta sa sjedištem na području Varaždinske i Međimurske županije | 65,00 eura |
| Studentima polaznicima visokih učilišta sa sjedištem izvan Varaždinske i Međimurske županije | 85,00 eura |
| Studentima polaznicima visokih učilišta sa sjedištem u inozemstvu | 90,00 eura |

Stipendija za studente odobrava se za jednu akademsku godinu, a isplaćuje se počevši od listopada 2023. godine do srpnja 2024. godine.

Stipendija za učenike odobrava se za jednu školsku godinu, a isplaćuje se počevši od rujna 2023. godine do lipnja 2024. godine.

Sredstva za dodjelu stipendija osiguravaju se u Proračunu Općine Vidovec.

**Članak 5.**

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

PREDSJEDNIK

Krunoslav Bistrović